POMOĆNIK / POMOĆNICA RAVNATELJA (VSS)
Na neodređeno vrijeme, u punom radnom vremenu (40 sati)

Uvjeti:
– diplomski sveučilišni studij ili integrirani preddiplomski i diplomski sveučilišni studij ili specijalistički diplomski studij, odnosno visoka stručna sprema sukladno propisima koji su bili na snazi prije stupanja na snagu Zakona o znanstvenoj djelatnosti i visokom obrazovanju, humanističkog, ekonomskog ili pravnog usmjerenja
– najmanje 5 godina radnog iskustva u struci
– znanje engleskog jezika
– poznavanje rada na računalu
– položen vozački ispit B kategorije 
Probni rad: 6 mjeseci.

Opis poslova:
– u okviru svog djelokruga pomaže ravnatelju u svim njegovim zadaćama vezanim za poslovnu politiku Muzeja
– pomaže ravnatelju u provođenju programa rada Muzeja
– pomaže ravnatelju u procjenama strateških aktivnosti Muzeja
– pomaže ravnatelju u svim poslovima vezanim za praćenje, koordinaciju i kontrolu provođenja preuzetih ugovornih poslovnih obveza od strane partnera i odgovara za njihovo izvršenje
– prati, koordinira i kontrolira provođenje preuzetih ugovornih poslovnih obveza od strane Muzeja i odgovara za njihovo izvršenje
– dogovara uvjete poslovne suradnje Muzeja i partnera
– prati sve zakonske propise nužne za rad Muzeja
– planira i nadgleda implementaciju sustava sigurnosti ljudi i imovine preko voditelja organizacijskih i tehničkih poslova
– prati Zakon o radu i primjenu Kolektivnog ugovora
– prati relevantnu literaturu za potrebe efikasnog poslovanja
– samostalno ili preko višeg stručnog suradnika za pravne i kadrovske poslove osigurava potrebne podatke ravnatelju za donošenje poslovnih odluka
– izrađuje potrebna izvješća po nalogu ravnatelja
– sudjeluje u pripremi i raspremi raznih događanja (izložbe, koncerti, seminari, domjenci sl.) kao i svih drugih aktivnosti Muzeja
– preuzima obvezu čuvanja podataka koji se sukladno aktima Muzeja smatraju poslovnom tajnom
– dužan je pridržavati se svih zakonom i drugim općim aktima Muzeja propisanih odluka
– obvezan je osposobiti se, sukladno Zakonu o zaštiti na radu, za poslove i radne zadaće svojeg radnog mjesta
– provodi protupožarne mjere u okviru djelokruga rada uz prethodnu edukaciju
– obavlja i druge poslove prema izravnom nalogu ravnatelja, a u skladu sa stručnom spremom
– za svoj rad odgovara ravnatelju Muzeja
Broj izvršitelja: 1.

Kandidati su dužni priložiti: 
1. životopis; 2. motivacijsko pismo; 3. dokaz o stečenoj spremi (presliku diplome); 4. dokaze o radu (elektronički zapis ili potvrda o podacima evidentiranim u bazi podataka Hrvatskog zavoda za mirovinsko osiguranje) ne stariji od 30 dana ili druge odgovarajući dokaze o radu; 5. dokaz o aktivnom znanju jednog stranog svjetskog jezika; 6. preslika vozačke dozvole B kategorije; 7. rodni ili vjenčani list za kandidate kojima osobni podaci nisu identični priloženim dokumentima.

Kandidat koji se poziva na pravo prednosti pri zapošljavanju prema posebnim propisima dužan je u prijavi na natječaj priložiti sve dokaze kojima dokazuje pravo prednosti prema posebnom zakonu i ima prednost u odnosu na ostale kandidate pod jednakim uvjetima.

Prijava se podnosi na hrvatskom jeziku i pismu. U prijavi na natječaj potrebno je navesti osobne podatke kandidata (ime, prezime, adresu stanovanja, broj telefona te adresu e-pošte). Nepotpune i nepravodobne prijave neće se razmatrati. Potpunom prijavom smatra se ona koja sadržava sve podatke i priloge navedene u natječaju. Osoba koja ne podnese pravovremenu i potpunu prijavu ili ne ispunjava formalne uvjete iz natječaja, ne smatra se kandidatom u provedbi natječaja.

Rok za podnošenje prijave je 21 dan od dana objave natječaja na mrežnim stranicama Muzeja te na oglasnoj ploči Hrvatskog zavoda za zapošljavanje. Prijave na natječaj s natječajnom dokumentacijom podnose se u zatvorenoj omotnici s naznakom »Javni natječaj za pomoćnika/pomoćnicu ravnatelja muzeja – ne otvarati«, preporučeno na adresu: Hrvatski pomorski muzej Split, Glagoljaša 18, 21000 Split. 

Osobni podaci podnositelja prijave dostupni iz prijave, kao i osobni podaci dostupni iz gore navedenih priloga uz prijavu na natječaj, prikupljaju se i obrađuju isključivo za potrebe provedbe javnog natječaja. Prijavom na natječaj kandidati su izričito suglasni da Hrvatski pomorski muzej Split i Grad Split, kao voditelji obrade mogu prikupljati, koristiti se i dalje obrađivati podatke u svrhu provođenja natječajne procedure, sukladno odredbama Opće uredbe (EU) 2016/679 Europskog parlamenta i vijeća od 27. travnja 2016. o zaštiti pojedinaca u vezi s obradom osobnih podataka i o slobodnom kretanju takvih podataka i Zakona o provedbi Opće uredbe o zaštiti podataka (Narodne novine broj 42/18).

Muzej zadržava pravo poništenja natječaja.

Natječaj traje do 1. rujna 2026. godine.

